ai4bharat/Pralekha huggingface dataset:
విద్యుత్తు మంత్రిత్వ శాఖ
గ్రామ్ ఉజాలా పరిధి విస్తరణ, నేడు వారణాసిలో ప్రారంభం
బీహార్ లో 2రోజుల్లో 6,150 దాటిన పంపిణీ: విద్యుత్ మంత్రి
మొదటి దశలో కోటిన్నర ఎల్ ఇ డి బల్బుల పంపిణీ
కేంద్ర విద్యుత్, పునరుత్పాదక ఇంధనవనరుల శాఖ సహాయమంత్రి శ్రీ ఆర్ కె సింగ్ ఈ రోజు ఉత్తరప్రదేశ్ లోని వారణాసి లో గ్రామ్ ఉజాలా పథకానికి శ్రీకారం చుట్టారు. ఈ పథకం కింద ఎనర్జీ ఎఫిషెయెన్సీ సర్వీసెస్ లిమిటెడ్ కు చెందిన కన్వర్జెన్స్ ఎనర్జీ సెర్వీసెస్ లిమిటెడ్ గ్రామీణ ప్రాంతాలలో నాణ్యమైన ఎల్ ఇ డి బల్బులను ఒక్కొక్కటి రూ.10 కే పంపిణీ చేస్తుందీ పథక ప్రారంభ కార్యక్రమానికి విద్యుత్ మంత్రిత్వశాఖ కార్యదర్శి శ్రీ అలోక్ కుమార్ తదితరులు హాజరయ్యారు.
ఈ గ్రామ్ ఉజాలా పథకం మొదటి దశ కింద కోటీ 50 లక్షల ఎల్ ఇ డి బల్బుల పంపిణీ జరుగుతుంది. దీనివలన భారత వాతావరణ మార్పు మీద సానుకూల ప్రభావం ఉంటుంది. ఏదాదికి 2025 కిలోవాట అవర్ చొప్పున విద్యుత్ ఆదా అవుతుంది. అదే విధంగా ఏడాదికి 1.65 మిలియన్ టన్నుల కార్బన్ డయాక్సైడ్ తగ్గుతుంది. కేవలం రూ.10 కే బల్బ్ అందుబాటులోకి రావటం, మరింత వెలుగు రావటం ద్వారా గ్రామీణ ప్రజలకు మెరుగైన జీవనాన్ని, ఆర్థికంగా ఆదా, మెరుగైన రక్షణ కల్పించినట్టవుతుంది.
గ్రామీణ ప్రజలకు అందుబాటు ధరలో నాణ్యమైన ఎల్ ఇ డి బల్బులు అందిస్తున్న కన్వర్జెన్స్ ఎనర్జీ సెర్వీసెస్ సంస్థను మంత్రి ఈ సందర్భంగా అభినందించారు. అందరికీ విద్యుత్ నినాదంతో కేంద్రంతో ఒప్పందం చేసుకున్న నాలుగేళ్ళలోనే ప్రతి గ్రామానికీ విద్యుత్ సౌకర్యం కల్పిస్తున్నందుకు ఉత్తరప్రదేశ్ రాష్టప్రభుత్వాన్ని కూడా అభినందించారు. ఇంధన మార్పులోను, ఇంధన సామర్థ్యంలోనూ భారత్ ముందున్నదని చెబుతూ గ్రామీణ ప్రజలకు అందుబాటులో ఉండాలన్నదే ఈ పథకం ధ్యేయమన్నారు. 100 వాట్ల సాధారణ బల్బ్ కు సమానంగా 12 వాట్ల ఎల్ ఇ డి బల్బ్ కాంతినిస్తుందన్నారు.
ఈ పథకం కింద దేశవ్యాప్తంగా 36 కోట్ల ఎల్ ఇ డి బల్బులు పంచటంతోబాటు కోటీ 15 లక్షల బల్బులను ఎల్ ఇ డి తో మార్చినందుకు, వేలాది మెగావాట్ల విద్యుత్ ఆదా చేసినందుకు సంస్థను అభినందించారు. పథకం బీహార్ లోని అర్రా లో కేవలం 2 రోజుల్లోనే 6,150 పంపిణీ లక్ష్యాన్ని మించిపోయిందన్నారు. ఈ పథకం కింద మూడేళ్ల వారంటీతో 7 వాట్ల, 12 వాట్ల బల్బుల పంపిణీ జరుగుతోంది. ఐదు జిల్లాల్లోని గ్రామాల్లో ఒక్కో వాడకందారుకు ఐదు బల్బులవరకు పాత బల్బుల స్థానంలో ఎల్ ఇ డి బల్బులు తీసుకోవచ్చు. మీటర్ల ద్వారా వినియోగంలో తగ్గుదలని కూడా లెక్కిస్తారు.
రహదారి రవాణా, హైవేల మంత్రిత్వ శాఖ
రాయితీలు, కాంట్రాక్టర్లు మరియు కన్సల్టెంట్ల రేటింగ్ చేపట్టనున్న - ఎన్.హెచ్.ఏ.ఐ.
ఎన్.హెచ్.ఏ.ఐ., తన కన్సల్టెంట్సు, కాంట్రాక్టర్లు, రాయితీదారుల కోసం పారదర్శక మరియు సమగ్రమైన ‘పనితీరు రేటింగ్’ వ్యవస్థను స్థాపించడం కోసం, ఒక ‘విక్రేత పనితీరు మూల్యాంకన వ్యవస్థ’ను ఎన్.హెచ్.ఏ.ఐ. అభివృద్ధి చేసింది. ఎన్.హెచ్.ఏ.ఐ. యొక్క ఒక ప్రకటన ప్రకారం, వివిధ ఎన్.హెచ్.ఏ.ఐ. ప్రాజెక్టులకు చెందిన విక్రేతల పనితీరును తెలుసుకోవడానికి విక్రేతల పోర్టల్ ఆధారిత విశేషమైన మూల్యంకనం ప్రారంభించబడింది.
ఎన్.హెచ్.ఏ.ఐ. వెబ్ సైట్లో ‘వెండర్ పెర్ఫార్మెన్స్ ఎవాల్యుయేషన్ సిస్టమ్’ కింద ఈ పోర్టల్ అందుబాటులో ఉంది. ఈ పోర్టల్ కింద, విక్రేతలు స్వీయ-అంచనాతో పాటు వారు అమలు చేస్తున్న ప్రాజెక్టు కార్యకలాపాలకు సంబంధించిన పత్రాలను పోర్టల్ లో అప్ లోడ్ చేయాల్సిన అవసరం ఉందని ఎన్.హెచ్.ఏ.ఐ. తెలియజేసింది. వీరు సమర్పించిన వివరాలను ఎన్.హెచ్.ఏ.ఐ. వివిధ స్థాయిలలో సమీక్షిస్తుంది, దీని ఆధారంగా విక్రేత యొక్క రేటింగ్ ను రూపొందించడం జరుగుతుంది.
బి.ఓ.టి.; బి.ఓ.టి.; హెచ్.ఏ.ఎం; ఈ.పి.సి. పనులు మరియు అథారిటీ ఇంజనీరు, స్వతంత్ర ఇంజనీరు, డి.పి.ఆర్. కన్సల్టెంట్స్ కింద ప్రాజెక్టుల అమలు విధానం మరియు పూర్తయిన స్థితి ప్రకారం ఈ పోర్టల్ ద్వారా రేటింగ్ ఇవ్వడం జరుగుతుంది. మూల్యాంకనం అత్యంత లక్ష్యం మరియు సమతుల్య పద్ధతిలో జరిగిందని నిర్ధారించడానికి, విక్రేత రేటింగ్ ను దాఖలు చేసే ముందు బహుళ-స్థాయిలో సమీక్షించడం జరుగుతుంది. విక్రేతతో కూడా భాగస్వామ్యం చేయడం జరుగుతుంది. రూపొందించిన రేటింగ్కు వ్యతిరేకంగా అప్పీల్ చేయడానికి విక్రేతకు అవకాశం కూడా ఇవ్వబడుతుంది.
ఈ రోజు వరకు, విక్రేతలు దాఖలు చేసిన 853 ప్రాజెక్టులకు  చెందిన సమాచారంపై సమీక్ష ప్రక్రియ వివిధ దశలలో కొనసాగుతోంది. అవసరమైన పత్రాలను పోర్టల్ లో అప్ లోడ్ చేయడంలో విఫలమైన విక్రేతలను ఎన్.హెచ్.ఏ.ఐ. కి చెందిన బిడ్ లలో పాల్గొనడానికి అనుమతించరు.
"కొత్త ప్రాజెక్టులను కేటాయించడానికి అవసరమైన అర్హత ప్రమాణాలలో ఒకటిగా విక్రేతల రేటింగ్ ను పరిగణించడానికి వీలుగా బిడ్డింగ్ పత్రాలలో తగిన సవరణలు చేర్చబడుతున్నాయి" అని, ఎన్.హెచ్.ఏ.ఐ. ఒక ప్రకటనలో పేర్కొంది. ఈ రేటింగ్ విధానం హైవేల నాణ్యతను మెరుగుపరచడం ద్వారా, విక్రేతల జవాబుదారీతనాన్ని పెంపొందిస్తుంది.
రక్షణ మంత్రిత్వ శాఖ
"మేక్ ఇన్ ఇండియా" పథకం
సాయుధ దళాల అవసరాల ఆధారంగా స్వదేశీ రక్షణ పరికరాల ఉత్పత్తి లక్ష్యాలను నిర్ణయించడం జరిగింది. ముప్పు అవగాహన, కార్యాచరణ సవాళ్లు మరియు సాంకేతిక మార్పుల ఆధారంగా మరియు భద్రతా సవాళ్ల యొక్క మొత్తం స్వరూపాన్ని ఎదుర్కోవటానికి సాయుధ దళాలను సంసిద్ధ స్థితిలో ఉంచడం కోసం, రక్షణ పరికరాల సేకరణ వివిధ దేశీయ మరియు విదేశీ అమ్మకందారుల నుండి చేపట్టడం జరిగింది.
రక్షణ రంగంలో దేశీయ రూపకల్పన, అభివృద్ధి మరియు రక్షణ వస్తువుల తయారీని ప్రోత్సహించే వివిధ విధాన కార్యక్రమాల ద్వారా, ‘మేక్ ఇన్ ఇండియా’ ను అమలు చేయడం జరుగుతోంది. రక్షణ సేకరణ విధానం  ప్రకారం, ‘కొనండి '; ‘కొనండి ’; ‘కొనండి మరియు తయారుచేయండి ’; ‘కొనండి మరియు తయారు చేయండి’; ‘వ్యూహాత్మక భాగస్వామ్య నమూనా’ లేదా కొనుగోలు  వర్గాని కంటే ‘తయారీ’ వర్గాలు ఎక్కువగా ఉండాలి, అనే విధానాలను అమలుచేయడం ద్వారా, మూలధన సామగ్రి సమకూర్చుకోడానికి ప్రాధాన్యత ఇవ్వడం జరిగింది. రక్షణ సేకరణ విధానం  ప్రకారం దేశీయ తయారీని ప్రోత్సహించే విధంగా మూలధన సామాగ్రి సమకూర్చుకోవడం కోసం వివిధ వర్గాల క్రింద, గత ఆరు ఆర్థిక సంవత్సరాల్లో, అంటే 2014-15 నుండి 2019-2020 వరకు , ప్రభుత్వం, సుమారు 4,15,006 కోట్ల రూపాయల విలువైన 226 రక్షణ ప్రతిపాదనలకు, అవసరాలకు అనుగుణంగా అంగీకారం  తెలియజేయడం జరిగింది.
ప్రభుత్వం చేపట్టిన 'మేక్ ఇన్ ఇండియా' విధానం కింద, 155 ఎం.ఎం. ఆర్టిలరీ గన్ సిస్టమ్ 'ధనుష్'; లైట్ కంబాట్ ఎయిర్ క్రాఫ్ట్ 'తేజస్'; 'ఆకాష్' సర్ఫేస్ టు ఎయిర్ మిస్సైల్ సిస్టమ్; ఎటాక్ సబ్ మెరైన్ 'ఐ.ఎన్.ఎస్. కల్వరి'; 'ఐ.ఎన్.ఎస్. చెన్నై' వంటి అనేక ముఖ్యమైన రక్షణ పరికరాలను దేశీయంగా ఉత్పత్తి చేయడం జరిగింది. గత మూడేళ్లలో అంటే 2017-18 నుండి 2019-20 వరకు రక్షణ పరికరాల సేకరణ వివరాలు ఈ క్రింది పట్టికలో ఇవ్వబడ్డాయి: -

|
|
సంవత్సరం
|
|
భారత వనరుల నుండి మూలధన మరియు రెవిన్యూ వ్యయం

|
|
2017-18
|
|
54951.38
|
|
2018-19
|
|
50507.65
|
|
2019-20
|
|
63784.75
రక్షణ శాఖ సహాయ మంత్రి శ్రీ శ్రీపాద నాయక్ ఈ రోజు లోక్ సభలో శ్రీమతి సర్మిస్థ సేథి కి అందజేసిన లిఖితపూర్వక సమాధానంలో, ఈ సమాచారాన్ని పొందుపరిచారు.
ఆర్థిక మంత్రిత్వ శాఖ
రూ.43 కోట్లకుపైగా ఇన్పుట్ టాక్స్ క్రెడిట్ మోసం కేసులో ఒకరిని అరెస్టు చేసిన గురుగావ్ డీజీజీఐ అధికారులు
హరియాణాలోని 'డైరెక్టర్ జనరల్ ఆఫ్ జీఎస్టీ ఇంటెలిజెన్స్'  'గురుగావ్ ప్రాంతీయ కేంద్రం'  అధికారులు న్యూదిల్లీకి చెందిన రవీందర్ కుమార్  అనే వ్యక్తిని అరెస్టు చేశారు. నకిలీ పత్రాలతో డొల్ల సంస్థలను ఏర్పాటు చేసి, జరగని వ్యాపారానికి దొంగ ఇన్వాయిస్లు సృష్టించి, వాటిపై ఇన్పుట్ టాక్స్ క్రెడిట్ పొందినందుకు నిందితుడిని అరెస్టు చేశారు.
హరియాణా, దిల్లీ, ఝార్ఖండ్లో సొంతంగా, భాగస్వామ్యంతో, ప్రైవేటు లిమిటెడ్ సంస్థలను ఏర్పాటు చేసినట్లు రవీందర్ కుమార్ పత్రాలు సృష్టించినట్లు అధికారుల దర్యాప్తులో తేలింది. దీనిపై అతనికి ఎన్నిసార్లు శ్రీముఖాలు జారీ చేసినా విచారణకు రాకుండా తప్పించుకున్నాడు.
పరారీలో ఉన్న రవీందర్ కుమార్, తానుండే ప్రదేశాలను తరచూ మార్చేవాడు. అధికారులు అతని కోసం నిఘా పెట్టి చరుగ్గా గాలింపులు జరపగా, చాలా రోజుల తర్వాత ఎట్టకేలకు దొరికాడు. రెండు నకిలీ ప్రైవేటు లిమిటెడ్, ఒక భాగస్వామ్య సంస్థతోపాటు, తనపేరుపై అనేక సంస్థలను సృష్టించినట్లు నిందితుడు అంగీకరించాడు. వీటిపై రూ.237.98 కోట్ల విలువైన ఇన్వాయిస్లను సృష్టించి, రూ.43 కోట్లకుపైగా ఇన్పుట్ టాక్స్ను అక్రమంగా పొందినట్లు అధికారుల వద్ద ఒప్పకున్నాడు.
దిల్లీ, హరియాణాలోని అనేక ప్రాంతాల్లో దర్యాప్తు చేపట్టిన అధికారులు, నకిలీ పత్రాలతో డొల్ల సంస్థలను సృష్టించిన ముఠాలో రవీందర్ కుమార్ ప్రధాన సూత్రధారిగా తమకు లభించిన ఆధారాలు, నిందితుడి వాంగ్మూలం ఆధారంగా తేల్చారు. ఈనెల 9వ తేదీన రవీందర్ కుమార్ను అరెస్టు చేసిన అధికారులు, దిల్లీ మెట్రోపాలిటన్ మెజిస్ట్రేట్ ఎదుట హాజరుపరిచారు. న్యాయస్థానం నిందితుడికి 14 రోజుల జ్యుడిషియల్ కస్టడీ విధించింది. ఈ కేసులో దర్యాప్తు ఇంకా కొనసాగుతోంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రయాణీకుల లగేజీని మరింత క్షుణ్ణంగా పరిశీలించే ఇంటెలిజెంట్ ట్రే రిట్రీవింగ్ సిస్టం ను వర్చువల్ గా ప్రారంభించిన కేంద్ర మంరతి శ్రీ నారాయన్ రాణే మేడ్ ఇన్ ఇండియా సాంకేతిక పరిజ్ఞానం ప్రాధాన్యతను నొక్కిచెప్పిన మంత్రి
కేంద్ర ఎం.ఎస్.ఎం.ఇ శాఖ మంత్రి శ్రీ నారాయణ్ రాణే, మెస్సర్స్ ఎస్.జె.కె ఇన్నొవేషన్స్ ప్రైవేట్ లిమిటెడ్ తయారు చేసిన
ఇంటెలిజెంట్ ట్రే రిట్రీవల్ సిస్టమ్ ను వర్చువల్గా ప్రారంభించారు. ఈ కంపెనీ ఎం.ఓ.పి.ఎ  అంతర్జాతీయ
విమానాశ్రయంలో గల ఎం.ఎస్.ఎం.ఇ మేక్ ఇన్ ఇండియా కంపెనీ.
ఇంటెలిజెంట్ ట్రే రిట్రీవల్ సిస్టమ్  అనేది కృత్రి మ మేథ ఆధారితంగా పనిచేసే పూర్తి ఆటో మేటిక్ యంత్రం.
ఇది అధునాతన స్క్రీనింగ్ సాంకేతిక పరిజ్క్షానంతో ప్రయాణీకులకు మరింత భద్రతను కల్పిస్తుంది. ఈ యంత్రంలో
ఇమేజ్ అనాలసిస్ సాఫ్ట్వేర్ అమర్చారు. అలాగే అధునాతన ఉపకరణాలు ఉన్నాయి. దీని సహాయంతో ప్రతి బ్యాగేజ్
విషయంలో స్క్రీనర్ సరైన నిర్ణయం తీసుకోవడానికి వీలు కలుగుతుంది. ఫలితంగా ప్రయాణికుల లగేజిని వేగంగా, సులభంగా
తనిఖీ చేయడానకి వీలుకలుగుతుంది.
ఈ సందర్భంగా మాట్లాడుతూ శ్రీ రాణే, “గోఆలో ప్రపంచశ్రేణి మౌలిక సదుపాయాలతో , రవాణా సదుపాయాలతో ప్రధాన
విమానాశ్రయం నిర్మించాలని మేము ఎన్నో సంవత్సరాలుగా డిమాండ్ చేస్తున్నాం. 2022 డిసెంబర్ 11న ప్రధానమంత్రి
శ్రీ నరేంద్రమోదీజీ గోవాలో ఎం.ఒ.పి.ఎ వద్ద దివంగత శ్రీ మనోహర్ పారికర్ గారి పేరుమీద
ఈ విమానాశ్రయాన్ని ప్రారంభించారు. మరో సంతోషకరమైన విషయం ఏమంటే, ఎం.ఒ.పి.ఎ వద్ద ఏర్పాటైన ఐటిఆర్ఎస్ వ్యవస్థ
ఒక ఎం.ఎస్.ఎం.ఇ కంపెనీ భారతదేశంలోనే తయారు చేసింది కావడం. అంతేకాదు, ఇండియాలోనే దీనికి పేటెంట్ తీసుకోవడం సంతోషించదగ్గ విషయం.
ఇది మనకు రెండు విధాల గర్వకారణం, సంతోషదాయకమైన సందర్భం ”అని ఆయన అన్నారు.
భారత పోటీ ప్రోత్సాహక సంఘం
ఇన్గ్రామ్ మైక్రో ఐఎన్సీలో 100 శాతం షేరు హోల్డింగ్, పూర్తి నియంత్రణను ఐమోలా అక్విజిషన్ కార్పొరేషన్ పొందేందుకు సీసీఐ ఆమోదం
ఇన్గ్రామ్ మైక్రో ఐఎన్సీలో 100 శాతం షేరు హోల్డింగ్, పూర్తి నియంత్రణను
ఐమోలా అక్విజిషన్ కార్పొరేషన్ పొందేందుకు చేసిన ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదం తెలిపింది. ఇన్గ్రామ్ మైక్రో ఐఎన్సీ దాని మాతృ సంస్థలైన  జీసీఎల్ ఇన్వెస్ట్మెంట్ మేనేజ్మెంట్ ఐఎన్సీ, జీసీఎల్ ఇన్వెష్ట్మెంట్ హోల్డింగ్ ఐఎన్సీ మరియు  దాని ప్రత్యక్ష, పరోక్ష అనుబంధ సంస్థలలో  100 శాతం వాటా కొనుగోలుకు సంబంధించి సీసీఐ వద్ద ప్రతిపాదన చేయడమైంది. ఐమోలా అనేది ప్లాటినం ఈక్విటీ గ్రూపుకు చెందిన కొత్తగా విలీనము చేయబడిన సంస్థ.
ఇన్ఫర్మేషన్ టెక్నాలజీ, టెలికమ్యూనికేషన్స్, లాజిస్టిక్స్, మెటల్ సర్వీసెస్, తయారీ, పంపిణీతో సహా విస్తృతమైన వ్యాపారాలలో వినియోగదారులకు సేవలు మరియు పరిష్కారాలను అందించే సంస్థల విలీనం, సముపార్జన మరియు ఆపరేషన్ల విభాగంలో ప్లాటినం ఈక్విటీ గ్రూప్ ప్రత్యేకతను కలిగి ఉంది. ఇన్గ్రామ్ మైక్రో అనేది అమెరికా ప్రధాన కార్యాలయంగా గల ఐటీ సంస్థ, ఇది టెక్నాలజీ పంపిణీ, లాజిస్టిక్స్, క్లౌడ్ సొల్యూషన్స్, ఈ-కామర్స్ సరఫరా గొలుసు సేవల్లో ప్రత్యేకత కలిగి ఉంది. దీనికి సంబంధించి సీసీఐ యొక్క వివరణాత్మక అర్డర్ వెలువడాల్సి ఉంది.
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా మరియు చార్టర్డ్ అకౌంటెంట్స్ ఆస్ట్రేలియా & న్యూజిలాండ్ మధ్య అవగాహన ఒప్పందాన్ని ఆమోదించిన - కేంద్ర మంత్రి మండలి
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు చార్టర్డ్ అకౌంటెంట్స్ ఆస్ట్రేలియా & న్యూజిలాండ్  మధ్య ఒక తాజా అవగాహనా ఒప్పందాన్ని , ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రిమండలి సమావేశం ఆమోదించింది.
ప్రభావం :
సభ్యులు, విద్యార్థులు, వారి సంస్థల యొక్క ఉత్తమ ప్రయోజనార్థం పరస్పర ప్రయోజనకరమైన సంబంధాన్ని అభివృద్ధి చేయాలన్నది ఈ ఎమ్.ఆర్.ఏ. ఉద్దేశ్యం. రెండు అకౌంటింగ్ సంస్థల మధ్య పని సంబంధాలను పెంపొందించడం తో పాటు, ఐ.సి.ఏ.ఐ. సభ్యులకు వారి వృత్తిపరమైన పరిధులను విస్తరించడానికి ఇది అవకాశం కల్పిస్తుందని కూడా భావిస్తున్నారు. ప్రపంచీకరణ వాతావరణంలో, ఈ వృత్తి ఎదుర్కొంటున్న కొత్త సవాళ్లను పరిష్కరించడంలో నాయకత్వ పాత్ర పోషించడానికి, ఈ రెండు అకౌంటెన్సీ సంస్థల కు ఈ ఒప్పందం ద్వారా ఒక అవకాశం కలుగుతుంది.
ప్రయోజనాలు :
రెండు సంస్థల మధ్య కుదిరిన ఈ ఒప్పందం ద్వారా భారతీయ చార్టర్డ్ అకౌంటెంట్ లకు ఎక్కువ ఉపాధి అవకాశాలు లభించడంతో పాటు, భారతదేశానికి తిరిగి భారీగా పెట్టుబడులు వస్తాయని భావిస్తున్నారు.
వివరాలు :
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు చార్టర్డ్ అకౌంటెంట్స్ ఆస్ట్రేలియా & న్యూజిలాండ్  ల మధ్య కుదిరిన ఈ అవగాహన ఒప్పందం , రెండు సంస్థల మధ్య సంబంధాలను పెంపొందించే యంత్రాంగాన్ని సూచించడం ద్వారా సభ్యుల అర్హతలను గుర్తించి, వారు మంచి స్థితిలో ఉండేలా చేస్తుంది. అకౌంటింగ్ పరిజ్ఞానం, వృత్తిపరమైన మరియు మేధో పరమైన వికాసంతో పాటు తమ తమ సభ్యుల ప్రయోజనాల పురోగతి కోసం పరస్పర సహకార విధానాన్ని రూపొందించుకోవాలని ఐ.సి.ఏ.ఐ. మరియు సి.ఏ.ఏ. ఎన్.జెడ్. సంస్థలు లక్ష్యంగా పెట్టుకున్నాయి. అదేవిధంగా, ఆస్ట్రేలియా, న్యూజిలాండ్ మరియు భారతదేశంలో అకౌంటింగ్ వృత్తి అభివృద్ధి కి కూడా, ఈ ఒప్పందం, సానుకూలంగా తోడ్పాటు నందిస్తుంది.
అమలు వ్యూహం మరియు లక్ష్యాలు :
రెండు సంస్థల పరీక్ష, వృత్తి పరమైన కార్యక్రమాలు, ప్రాక్టికల్ అనుభవం వంటి సభ్యత్వ అవసరాలను పూర్తి చేయడం ద్వారా సభ్యత్వం పొందిన, తమ సంస్థ సభ్యుల అర్హతలకు పరస్పరం గుర్తింపు ఇచ్చుకునే విధంగా ఈ అవగాహన ఒప్పందం అవకాశం కల్పిస్తుంది.
నేపధ్యం :
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  అనేది - భారతదేశంలో చార్టర్డ్ అకౌంటెన్సీ వృత్తిని నియంత్రించడానికి, భారత పార్లమెంట్ కు చెందిన చార్టర్డ్ అకౌంటెంట్స్ చట్టం, 1949 ద్వారా, స్థాపించబడిన చట్టబద్ధమైన సంస్థ. కాగా, చార్టర్డ్ అకౌంటెంట్స్ ఆస్ట్రేలియా & న్యూజిలాండ్  అనేది - ఆస్ట్రేలియాలోని ఇన్స్టిట్యూట్ ఆఫ్ చార్టర్డ్ అకౌంటెంట్స్ మరియు న్యూజిలాండ్ ఇన్స్టిట్యూట్ ఆఫ్ చార్టర్డ్ అకౌంటెంట్స్ అనే సంస్థలు రెండూ, 2014 అక్టోబర్ లో విలీనం కావడం ద్వారా ఉద్భవించిన సంస్థ.
విద్యుత్తు మంత్రిత్వ శాఖ
స్టార్టప్ ల నుంచి టోర్రిఫైడ్ బయోమాస్ గుళికలను ఉత్పత్తి చేయడానికి ఇఒఐని ఆహ్వానించిన ఎన్ టిపిసి
ఎన్టిపిసి లిమిటెడ్ భారతీయ స్టార్టప్ ల నుండి టోర్రిఫైడ్ బయోమాస్ గుళికలను ఉత్పత్తి చేయడానికి ఆసక్తి వ్యక్తీకరణ  ను ఆహ్వానించింది.
తన ఆర్ అండ్ డి వింగ్, నేత్రా ద్వారా ఎన్టిపిసి భారతీయ స్టార్టప్ లకు ఒక వేదికను అందించాలని భావిస్తోంది, ఇది వికేంద్రీకృత చిన్న-స్థాయి వినియోగదారులకు బాగా సరిపోయే టోర్రిఫైడ్ బయోమాస్ గుళికలను ఉత్పత్తి చేయడానికి అధునాతన సాంకేతిక పరిజ్ఞానాన్ని అభివృద్ధి చేయడానికి వీలు కల్పిస్తుంది. "అగ్రి వేస్ట్ కొరకు టోర్రిఫైడ్ పెల్లెట్ మాన్యుఫాక్చరింగ్ ప్లాంట్" అనే శీర్షికతో ప్రతిపాదనలను సమర్పించడానికి చివరి తేదీ 19 మే 2022.
భారతదేశం 230 ఎంఎంటిఎ బయోమాస్ ను ఉత్పత్తి చేస్తుందని అంచనా, అది వృధాగా ఉంటుంది లేదా కాల్చివేయబడుతుంది. విద్యుత్ ప్లాంట్లలో బయోమాస్ కో-ఫైరింగ్ ఈ ముప్పును తీర్చడానికి ఒక ప్రధాన పరిష్కారంగా నిరూపించబడింది, తద్వారా పర్యావరణంలో కార్బన్ ఫూట్ ప్రింట్ ను తగ్గిస్తుంది. ఎన్టిపిసి దాని బొగ్గు ఆధారిత పవర్ ప్లాంట్లలో బయోమాస్ను కో-ఫైరింగ్ చేయడంలో అగ్రగామిగా ఉంది. కో-ఫైరింగ్ను స్వీకరించినప్పటి నుండి, ఎన్టిపిసి మొత్తం బయోమాస్ సెక్టార్ విలువ గొలుసును వివిధ కోణాలలో బలోపేతం చేయడంలో నిరంతరం నిమగ్నమై ఉంది. చాలా ఎన్టిపిసి ప్లాంట్లు ఇప్పటికే బొగ్గుతో బయోమాస్ గుళికలను అవసరమైన కో-ఫైరింగ్ ప్రారంభించాయి. అనేక ప్లాంట్లకు దీర్ఘకాలిక సేకరణ చర్యలు కూడా ప్రారంభించబడ్డాయి.
ఇప్పటి వరకు, ప్రధానంగా నాన్- టోర్రిఫైడ్ బయోమాస్ గుళికలపై దృష్టి కేంద్రీకరించబడింది. ఏదేమైనా, బయోమాస్ భారీ వినియోగం కోసం, టోర్రిఫైడ్ బయోమాస్ గుళికల ఉత్పత్తికి ప్రాముఖ్యత ఇవ్వాల్సిన అవసరం ఉంది, ఎందుకంటే టోర్రిఫైడ్ బయోమాస్ గుళిక ఎక్కువ శక్తి సాంద్రతను కలిగి ఉంటుంది, మరియు దాని లక్షణాలు బొగ్గుకు దగ్గరగా ఉంటాయి. ఇంకా, టోర్రిఫైడ్ బయోమాస్ గుళికలు సగటు రవాణా ఖర్చులను తగ్గిస్తాయి. ప్రస్తుతం, టోర్రిఫైడ్ గుళికల కోసం సాంకేతిక పరిజ్ఞానం ఇప్పటికీ అభివృద్ధి యొక్క ప్రారంభ దశలోనే ఉంది.
కేంద్ర విద్యుత్ మంత్రిత్వ శాఖ థర్మల్ పవర్ ప్లాంట్లలో బయోమాస్ వినియోగం కోసం జాతీయ మిషన్  ను ఏర్పాటు చేసింది మరియు దేశంలోని అన్ని బొగ్గు ఆధారిత థర్మల్ పవర్ ప్లాంట్లలో బయోమాస్ను 5-10 శాతం కో-ఫైరింగ్ తప్పనిసరి చేసింది. కార్బన్ తగ్గింపు మరియు రైతులకు ఆదాయ ఉత్పత్తికి ఒక ముఖ్యమైన సాధనంగా కేంద్ర బడ్జెట్ ప్రసంగం-2022 లో విద్యుత్ ప్లాంట్లలో బయోమాస్ కో-ఫైరింగ్ కూడా చేర్చబడింది.
ఎన్టిపిసి యొక్క ఈ చర్య దేశంలో బయోమాస్ పర్యావరణ వ్యవస్థను అభివృద్ధి చేసే దిశగా ఎన్టిపిసి నిబద్ధతను బలోపేతం చేస్తుందని మరియు ప్రధాన మంత్రి విజన్ - ఆత్మనిర్భర్ భారత్ ను నెరవేర్చడానికి, ప్రతిష్టాత్మక మేక్ ఇన్ ఇండియా ఉద్యమానికి దోహదపడటానికి భారతీయ స్టార్టప్ లకు ఒక ప్రత్యేక వేదికను అందిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
ఆర్థిక సంవత్సరం 2022-23లో 58% నికర లాభ వృద్ధిని సాధించిన హెచ్ఐటిఇఎస్
కేంద్ర ఆరోగ్య మంత్రిత్వ శాఖ ఆధీనంలోని ప్రభుత్వ రంగ సంస్థ హెచ్ఎల్ఎల్ ఇన్ఫ్రా టెక్ సర్వీసెస్ లిమిటెడ్  మార్చి 31తో ముగిసిన 2022-23 ఆర్థిక సంవత్సరంలో మొత్తం టర్నోవర్ 19 శాతం పెరిగి రూ. 361.38 కోట్ల నికరలాభంతో 58శాతం వృద్ధిని సాధించింది.
హెచ్ఐటిఇఎస్ గత ఏడాది రూ. 17.60 కోట్లతో పోలిస్తే 2022-23లో పన్ను చెల్లింపు తర్వాత లాభాన్ని రూ. 27.76 కోట్లుగా నివేదించింది. కేవలం తొమ్మిదేళ్ళ కింద విలీనం అయిన రూ. 2 కోట్ల విలువైన మినీరత్న అనుబంధ సంస్థకు ఇది ఒక గొప్ప విజయం, ఘనత. ఆర్థిక సంవత్సరం 2021-22లో సాధించిన రూ. 303.40 కోట్ల టర్నోవర్తో పోలిస్తే ప్రస్తుత మొత్తం టర్నోవర్ రూ. 361.38 కోట్లుగా నమోదైంది.
భటిండా, గోరఖ్పూర్, గువాహతిలో కొత్త ఆల్ ఇండియా ఇనిస్టిట్యూట్ ఆఫ్ మెడికెల్ సైన్సెస్  నిర్మాణ పూర్తి, గత ఆర్తిక సంవత్సరంలో అనేక ప్రాజెక్టులను అప్గ్రేడ్ చేయడం వంటి మౌలిక సదుపాయాల అభివృద్ధి వ్యాపారం కారణంగా ఈ గణనీయ సానుకూల ఫలితాలు సాధించడం సాధ్యమైంది.
భారత ప్రభుత్వానికి చెందిన ఆరోగ్య, కుటుంబ సంక్షేమ మంత్రిత్వ శాఖ కింద పని చేస్తున్న 50 ఏళ్ళ భారత ప్రభుత్వ సంస్థ హెచ్ఎల్ఎల్ లైఫ్కేర్ లిమిటెడ్ . ఆరోగ్య సంక్షేమ రంగంలో నిర్మాణం, సేకరణ వ్యాపారం చేయాలన్న లక్ష్యంతో 03 ఏప్రిల్ 2014లో హెచ్ఐటిఇఎస్- హెచ్ఎల్ఎల్ ఇన్ఫ్రా సర్వీసెస్ లిమిటెడ్ను ఏర్పాటు చేయడం జరిగింది. మౌలిక సదుపాయాల నిర్మాణంతో పాటు, సేకరణ కన్సల్టెన్సీని, సౌకర్యాల నిర్వహణ, బయోమెడికల్ ఇంజినీరింగ్ సౌకర్యాలను అందించడం కోసం పని చేస్తుంది.
హెచ్ఐటిఇఎస్ మౌలికసదుపాయాల అభివృద్ధి విభాగం, భవన నిర్మాణం, వ్యవస్థీకృత, ఎంఇపి నమూనా, మదింపు, బిడ్ ప్రక్రియ నిర్వహణ, నిర్మాణ ప్రాంత పర్యవేక్షణ, కాంట్రాక్ట్ నిర్వహణ, ఫెసిలిటీ నిర్వహణ తదితరాలు సహా ప్రాజెక్టు & నిర్మాణ రంగ నిర్వహణలో సేవలును అందిస్తుంది. ఇటీవలి కాలంలో ఈ సంస్థ సంస్థాగత, వాణిజ్య, నివాస, పర్యాటక సంబంధ ప్రాజెక్టులను చేపట్టే దిశగా విస్తరించి, కల్పన నుంచి ప్రారంభం వరకూ సమగ్ర సేవలను అందిస్తుంది.
రక్షణ మంత్రిత్వ శాఖ
తమిళనాడు డిఫెన్స్ ఇండస్ట్రియల్ కారిడార్
తమిళనాడులోని డిఫెన్స్ ఇండస్ట్రియల్ కారిడార్ లో చెన్నై, కోయంబత్తోర్, హోసూర్, సాలెం, తిరుచారపల్లిని05  కీలక కేంద్రాలుగా గుర్తించారు. తమిళనాడు ప్రభుత్వం నుంచి అందిన సమాచారం ప్రకారం టిఎన్డిఐసి కింద రూ.11,794 కోట్ల సంభావ్య పెట్టుబడితో 53 పరిశ్రమలు& సంస్థలను అవగాహనా పత్రాల ద్వారా ఏర్పాటు చేయడానికి ఏర్పాట్లు జరుగుతున్నాయి. నేటి వరకూ, రూ. 3,861 కోట్లను పరిశ్రమలు/ సంస్థలలో పెట్టుబడులను పెట్టడం జరిగింది. ఒక ప్రాంతంలో నూతన పరిశ్రమలు పెట్టడం వల్ల ప్రత్యక్ష, పరోక్ష ఉపాధికి అవకాశాలను కల్పిస్తుంది. టిఎన్డిఐసి అభివృద్ధి కోసం తమిళనాడు ప్రభుత్వం ఎప్పటికప్పుడు కోరుతున్న తోడ్పాటును తగినవిధంగా అందించడం జరుగుతోంది.
ఈ సమాచారాన్ని రక్షణ శాఖ సహాయమంత్రి శ్రీ అజయ్ భట్ రాజ్యసభలో డాక్టర్ అంబుమణి రామదాస్ వేసిన ప్రశ్నకు లిఖితపూర్వకంగా సమాధానం ఇస్తూ వెల్లడించారు.
ప్రధాన మంత్రి కార్యాలయం
మహా అష్టమి సందర్బం లో ప్రతి ఒక్కరికి శుభాకాంక్షలు తెలిపిన ప్రధాన మంత్రి
మంగళప్రదం అయినటువంటి మహా అష్టమి సందర్భం లో ప్రధాన మంత్రి శ్రీ నరేంద్ర మోదీ అందరికి శుభాకాంక్షల ను వ్యక్తం చేశారు. మహాగౌరి మాత యొక్క కృప వల్ల ప్రతి ఒక్కరి జీవనం లో సౌభాగ్యం, సమృద్ధి మరియు సాఫల్యం ప్రాప్తించాలి అని ప్రధాన మంత్రి అన్నారు. మహాగౌరి మాత యొక్క స్తుతి ని కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘వందే వాంఛితకామార్థం చంద్రార్ధ కృతశేఖరామ్
సింహారూఢాం చతుర్భుజాం మహాగౌరీం యశస్వినీమ్
మహా అష్టమి యొక్క అనంత శుభకామన లు. మాత మహాగౌరి ప్రతి ఒక్కరి జీవనం లో సౌభాగ్యాన్ని, సమృద్ధి ని మరియు సాఫల్యాన్ని అనుగ్రహించు గాక. మాత భక్తుల కోసం ఆమె స్తుతి ఇదిగో..’’ అని పేర్కొన్నారు.
ఆయుష్
కోవిడ్ -19 నియంత్రణలో వస, తిప్పతీగ ఉపయోగంపై క్లినికల్ అధ్యయనం చేపట్టనున్న ఆయుష్ మంత్రిత్వశాఖ
కోవిడ్ -19 నియంత్రణకుగల అవకాశాలపై ఆయుష్ మంత్రిత్వశాఖ వివిధ పరిష్కారాలను వేగవంతం చేసింది. ఇందుకు సంబంధఙంచి అవకాశం ఉన్న పలు పరిష్కారాలను అణ్వేషిస్తోంది. ఇందులో భాగంగా వసఘన, గుడుచి ఘన, వస-గుడిచి ఘనలు కోవిడ్ నియంత్రణలో ఏమేరకు ప్రభావంచూపుతాయన్న దానిని అంచనావేసేందుకు కోవిడ్ -19 పాజిటివ్ కేసులలో దీనిని వాడేందుకు వీటిని ఇటీవల అనుమతించారు. ఇందుకు సంబంధించిన అధ్యయనాన్ని న్యూఢిల్లీలోని ఆలిండియా ఇన్స్టిట్యూట్ ఆఫ్ ఆయుర్వేద న్యూఢిల్లీ, సిఎస్ఐఆర్ విభాగమైన ఐజిఐబి కొలాబరేషన్తో నిర్వహిస్తోంది.
ఇందుకు సంబంధించిన సవివరమైన విధానం, ఫలితాల అంచనా, క్లినికల్, లేబరెటరీ ప్రమాణాలు, రిసెర్చ్కి అవసరమైన సదుపాయాలు వంటి వాటిని ఇప్పటికే సిద్ధం చేశారు. ఈ అధ్యయనం ప్రత్యేకమైన కేస్ రిపోర్ట్ఫోరమ్ ను వినియోగిస్తుంది. ఇది ఆయుష్ విధాన పరిశోధనకు సరిపోతుంది. సిఆర్ఎఫ్, స్టడీ ప్రొటోకాల్లను వివిధ రంగాలకు చెందిన నిపుణులు పరిశీలించారు. ఇందులో ఆధునిక వైద్యనిపుణులు కూడా ఉన్నారు. వారి నుంచి వచ్చిన సూచనలను పరిగణనలోకి తీసుకున్నారు.ఈ అధ్యయనాన్ని సంస్థాగత విలువల కమిటీ  అనుమతుల ప్రకారం నిర్వహించడం జరుగుతుంది.
ఈ ప్రాజెక్టు కింది ప్రత్యేక అంశాలను పరిగణనలోకి తీసుకుంటుంది.
మోనో హెర్బల్ ఫార్ములేషన్లైన వస, తిప్పతీగల సమర్ధత, అవి ఏరకంగా పనిచేస్తాయన్నదానిని అలాగే వస-గుడుచి నుంచి తీసిన పదార్ధం సార్స్ సిఒవి-2 పాజిటివ్ లక్షణాలు కలిగిన వారిపైన లేదా తేలికపాటి లక్షణాలు కలిగిన వారిపైన ఎలాంటి ప్రభావం చూపుతుందన్నది పరిశీలిస్తారు. వైరస్ వ్యాప్తి వేగాన్ని నియంత్రించడంలో ఇవి ఏ మేరకు ప్రభావం చూపుతాయో పరిశీలిస్తారు.
ఈ పాలీహెర్బల్, లేదా మోనో హెర్బల్ ఫార్ములేషన్లు కోవిడ్ -19 కు సంబంధించి కీలక బయోమార్కర్లలో ఏవైనా మార్పులు చేయగలుగుతాయా అన్నది గమనిస్తారు.
భారతీయ వైద్య సంప్రదాయంలో వస, తిప్పతీగ లకు ప్రత్యేక స్థానం ఉంది. వీటిని వివిధ రకాల వ్యాధులను నయం చేయడంలో వినియోగిస్తుంటారు. అందువల్ల ప్రస్తుత అధ్యయనం పై మొత్తం ఆయష్ రంగం అత్యంత ఆసక్తితో ఎదురుచూస్తోంది.
మానవ వనరుల అభివృద్ధి మంత్రిత్వ శాఖ
కోవిడ్ -19 పై పోరాటం, భవిష్యత్ సవాళ్లకు సంబంధించి సమాధాన్ ఛాలెంజ్ ను ప్రారంభించిన మానవ వనరుల అభివృద్ధి మంత్రిత్వశాఖ
సమాధాన్ సవాలుకు దరఖాస్తుల సమర్పణకు ఆఖరు తేదీ 14 ఏప్రిల్ 2020
విద్యార్థులలో గల ఆవిష్కరణ నైపుణ్యాలను పరీక్షించించేందుకు మానవ వనరుల అభివృద్ధి మంత్రిత్వశాఖ , ఆలిండియా కౌన్సిల్ ఫర్ టెక్నికల్ ఎడ్యుకేషన్ లు ఫోర్జ్, ఇన్నొవేషియో క్యూరిస్ ల కొలాబరేషన్తో ఒక మెగా ఆన్లైన్ ఛాలెంజ్ - సమాధాన్ ను ప్రారంభించింది.
(ఈ సవాలులో పాల్గొంటున్న విద్యార్థులు, కరొనా వైరస్ మహమ్మారి, ఇలాంటి ఇతర విపత్తులపై పోరాడే ప్రభుత్వ ఏజెన్సీలు, ఆరోగ్య సర్వీసులు, ఆస్పత్రులు, ఇతర సేవల వారికి తక్షణ పరిష్కారాలను అందుబాటులోకి తెచ్చే చర్యలను అభివృద్ధిచేసే మార్గాలు అన్వేషిస్తారు. దీనితోపాటు, ఈ సమాధాన్ ఛాలెంజ్కింద, ప్రజలను చైతన్యవంతులను చేయడం వారికి ప్రేరణనివ్వడం, ఎలాంటి సవాలునైనా ఎదుర్కొనేందుకు సిద్దం చేయడం, ఎలాంటి సంక్షోభాన్నైనా అరికట్టడం, ప్రజలకు జీవనోపాధి కల్పించడంలో సహాయపడడం వంటివి కూడా ఉన్నాయి.
సమాధాన్ చాలెంజ్ కింద, విద్యార్ధులు, అధ్యాపకులు కొత్త ప్రయోగాలు చేయడానికి, నూతన అన్వేషణలకు ప్రేరణ కల్పిస్తారు. ఆ రకంగా నూతన ఆవిష్కరణలకు ,ప్రయోగాలకు స్పూర్తినిచ్చే బలమైన పునాది ఏర్పరుస్తారు.
ఈ కార్యక్రమం విజయం ,సాంకేతికంగా , వాణిజ్యపరంగా పరిష్కారాలను కనుగొనగల సామర్థ్యంపైన, ఈ పోటీలో పాల్గొనే పోటీదారుల ఆలోచనలు ఎంత ప్రభావవంతంగా ఉన్నాయన్నదానిపైన ఆధారపడి ఉంటుంది, ఆ రకంగా ఇది కరోనావైరస్ వంటి మహమ్మారిపై పోరాడటానికి సహాయపడుతుంది.
ఈ పోటీలోపాల్గొనడానికి దరఖాస్తు చేసుకోవడం 7 ఏప్రిల్ 2020 నుంచి ప్రారంభమౌతుంద. దరఖాస్తులు సమర్పించడానికి చివరితేదీ 14 ఏప్రిల్ 2020. ఈ పోటీ నుంచి ముందుకు వెళ్ళే పోటీదారుల జాబితాను షార్ట్ లిస్ట్ చేసిన తర్వాత 17 ఏప్రిల్ 2020న ప్రకటిస్తారు. వీరు తమ ఎంట్రీలను2020 ఏప్రిల్ 18-23 మధ్య తమ ఎంట్రీలను సమర్పించవలసి ఉంటుంది. తుది జాబితాను 24 ఏప్రిల్ 2020న ప్రకటిస్తారు. అనంతరం ఆన్లైన్ గ్రాండ్ జ్యూరీ పరిశీలించి విజేతలను 25 ఏప్రిల్ 2020న నిర్ణయిస్తుంది.
ఆర్థిక మంత్రిత్వ శాఖ
ఎవరినీ వెనుకబడనీయరాదన్న మంత్రం 2014నుంచి సమ్మిళిత అభివృద్ధికి దోహదపడిరది. తలసరి రాబడిలో రెట్టింపు వృద్ధి
భారత ఆర్థికవ్యవస్థ ప్రపంచంలోనే ఇప్పుఉడు అయిదవ పెద్ద ఆర్థిక వ్యవస్థ
ఇపిఎఫ్ఒ సభ్యుల సంఖ్య రెట్టింపునకు మించి పెరిగి 27 కోట్లకు చేరిక
2022లో యుపిఐ ఇన్ ద్వారా 7,400 కోట్ల డిజిటల్ లావాదేవీల ద్వారా 126 లక్షల కోట్ల రూపాయల చెల్లింపు
2014 నుంచి దేశం సాధించిన ప్రగతి గురించి కేంద్ర ఆర్థికమంత్రి శ్రీమతి నిర్మలా సీతారామన్ 2023`24 కేంద్ర బడ్జెట్ సమర్పణ సందర్భంగా ప్రస్తావించారు. ఎవరినీ వెనుకపట్టు పట్టనివ్వరాదన్న మంత్రం ఫలితంగా దేశంలో సమ్మిళిత అభివృద్ధిసాధ్యమైందని అన్నారు. ఇది ప్రజలందరికీ మెరుగైన నాణ్యమైన జీవనానికి, గౌరవప్రదమైన జీవితానికి వీలు కల్పించిందని ఆమె అన్నారు.
2014 సంవత్సరం నుంచి కేంద్ర ప్రభుత్వం సాధించిన ఎన్నో విజయాలను ప్రస్తావిస్తూ ఆమె, తలసరి ఆదాయం రెట్టింపు కంటే ఎక్కువ అయి 1.97 లక్షలకు చేరిందని అన్నారు.
దీనికితోడు గత 9 సంవత్సరాలలో భారత ఆర్థిక వ్యవస్థ ప్రపంచంలోనే 10 వ స్థానం నుంచి 5 వ పెద్ద ఆర్థిక వ్యవస్థ స్థాయికి ఎదిగింది. ‘‘మనం చెప్పుకోదగిన స్థాయిలో మన స్థానాన్ని మంచి పాలనతో, వినూత్నతతో మెరుగుపరుచుకో గలిగాం. వ్యాపారానికి అనువైన వాతావరణాన్ని కల్పించగలిగాం.పలు అంతర్జాతీయ సూచికలు దీనిని సూచిస్తున్నాయి. పలు సుస్థిరాభివృద్ధి లక్ష్యాలలో చెప్పుకోదగిన పురోగతిని సాధించాం’’ అని ఆమె పేర్కొన్నారు.
ఆర్థిక వ్యవస్థ కుదుటపడిరదని, ఇదిఇపిఎఫ్ సభ్యుల సంఖ్య రెట్టింపుకంటేఎక్కువ పెరిగి 27 కోట్లకు చేరిన విషయం స్పష్టం చేస్తున్నదని చెప్పారు. దీనికితోడు 7,400 కోట్ల డిజిటల్ లావాదేవీల ద్వారా 126 లక్షల కోట్ల రూపాయల చెల్లింపులు యుపిఐ ద్వారా జరిగాయని ఆమె అన్నారు.
పలు పథకాలు సమర్థంగా అమలు చేయడం, లక్షిత ప్రయోజనాలను సార్వత్రీకరించడం ద్వారా 2014 నుంచి సమ్మిళిత అభివృద్ధి సాధ్యమైనట్టు కేంద్ర ఆర్థికమంత్రి చెప్పారు.
ప్రభుత్వం సాధించిన కొన్ని ప్రముఖ విజయాలలో కొన్ని......
1. స్వచ్ఛభారత్ మిషన్ కింద 11.7 కోట్ల ఇళ్లకు టాయిలెట్లు సమకూర్చడం
2.ఉజ్వల పథకం కింద 9.6 కోట్ల ఎల్.పి.జి కనెక్షన్లు
3.102 కోట్ల మంది ప్రజలకు 220 కోట్ల కోవిడ్ వాక్సినేషన్
4.పి.ఎం.జన్ధన్ బ్యాంక్ ఖాతాలలో 47.8 కోట్లరూపాయల జమ
5.పిఎం సురక్ష బీమా యోజన, పిఎం జీవన్ జ్యోతియోజన పథకం కింద 44.6 కోట్లమందికి ఇన్సూరెన్సు సదుపాయం. 6.పి.ఎం. కిసాన్ సమ్మాన్ నిధి పథకం కింద 11.4 కోట్ల మంది రైతుల ఖాతాలకు 2.2 లక్షల కోట్ల రూపాయల బదిలీ